Ο **Κονσταντίν Αλεξέγιεβιτς Κορόβιν** (Ρωσικά: Константи́н Алексе́евич Коро́вин) (Μόσχα,1861 - Παρίσι,1939) ήταν κορυφαίος Ρώσος ιμπρεσιονιστής ζωγράφος και σκηνογράφος στο ρωσικό θέατρο.

Βιογραφία
---------

Ο Κωνσταντίν Κορόβιν γεννήθηκε στη Μόσχα στις 5 Δεκεμβρίου 1861 σε οικογένεια πλούσιων εμπόρων Παλαιών Πιστών και σε ηλικία δεκατεσσάρων ετών έγινε δεκτός στη Σχολή Ζωγραφικής, Γλυπτικής και Αρχιτεκτονικής της Μόσχας, πρώτα στο τμήμα της αρχιτεκτονικής και δύο χρόνια αργότερα στο τμήμα της ζωγραφικής. Δάσκαλοί του ήταν οι διάσημοι ζωγράφοι Αλεξέι Σαβράσοφ και Βασίλι Περόφ. Την περίοδο αυτή γνώρισε τους ζωγράφους Βαλεντίν Σερόφ και Ισαάκ Λεβιτάν και η φιλία τους διατηρήθηκε σε όλη τη ζωή τους. Το 1881–1882, ο Κορόβιν πέρασε ένα χρόνο στην Αυτοκρατορική Ακαδημία Τεχνών στην Αγία Πετρούπολη, αλλά επέστρεψε απογοητευμένος στη Μόσχα και συνέχισε στη σχολή υπό τον νέο δάσκαλό του Βασίλι Πολένοφ μέχρι το 1886.

Το 1885 ο Κοροβίν ταξίδεψε στο Παρίσι και την Ισπανία. «Το Παρίσι ήταν ένα σοκ για μένα ... Ιμπρεσιονιστές ... σε αυτούς βρήκα αυτά για τα οποία με επιπλήττουν στη Μόσχα», έγραψε αργότερα.

Το 1888 και το 1894 ταξίδεψε στη βόρεια Ρωσία και τη Σκανδιναβία με τον φίλο του Βαλεντίν Σερόφ. Σ' αυτό το ταξίδι αποτύπωσε σε αρκετούς πίνακες, ζωγραφίζοντας στη φύση, τα πλούσια βόρεια τοπία των ακτών της Νορβηγίας και της Βόρειας Θάλασσας. 

*Χάρτινα φανάρια*, 1896. Ως μοντέλο, η μελλοντική του σύζυγος Άννα Φίντλερ.Το 1890 ο Κοροβίν έγινε μέλος της ομάδας τέχνης *Ο Κόσμος της Τέχνης* (Mir iskusstva).

*Στο μπαλκόνι, Ισπανίδες Γυναίκες Λεονώρα και Άμπαρα*, 1897–1898
Μετά από πολλά ταξίδια στη Γαλλία το 1885, το 1892 και το 1893, επηρεασμένος από τον ιμπρεσιονισμό εγκατέλειψε το αυστηρό και ρεαλιστικό στυλ της ομάδας Ρώσων καλλιτεχνών Περιπλανώμενοι. Το 1900, διακόσμησε το Ρωσικό Περίπτερο στην Παγκόσμια Έκθεση στο Παρίσι και έλαβε Χρυσό Μετάλλιο. Στη Γαλλία ονομάσθηκε Ιππότης του Εθνικού τάγματος της Λεγεώνας της Τιμής με διάταγμα της 28ης Δεκεμβρίου 1900. 

Στη συνέχεια, δίδαξε στη Μόσχα από το 1901 στη σχολή Ζωγραφικής, Γλυπτικής και Αρχιτεκτονικής με τον φίλο του Σερόφ.

Το 1905, διάσημος ήδη ζωγράφος, εκλέχτηκε μέλος της Αυτοκρατορικής Ακαδημίας Τεχνών. 

Ο Κορόβιν εργάστηκε ως επίσημος διακοσμητής στα αυτοκρατορικά θέατρα και το Θέατρο Μπολσόι. Σχεδίασε σκηνικά συνεργαζόμενος ιδιαίτερα με τον σκηνοθέτη Κονσταντίν Στανισλάφσκι, καθώς και σκηνικά για τις όπερες και τα μπαλέτα του Μαριίνσκι.

Μετά την Οκτωβριανή Επανάσταση, αφιερώθηκε ενεργά στη διατήρηση έργων τέχνης κληρονομιάς που απειλούνταν από τα γεγονότα και έσωσε πίνακες φυλακισμένων ζωγράφων από καταστροφή, οργανώνοντας πωλήσεις και εκθέσεις υπέρ πολιτικών κρατουμένων, ενώ συνέχισε να εργάζεται για το θέατρο.

Η φιλία του με τον διάσημο τραγουδιστή όπερας Φιόντορ Σαλιάπιν διήρκεσε περισσότερα από τριάντα χρόνια. Το 1923, μετανάστευσε στη Γαλλία, με τη βοήθεια του Ανατόλ Λουνατσάρσκι Επιτρόπου του Λαού για την Εκπαίδευση, όπου η κύρια δραστηριότητά του παρέμεινε στο θέατρο. Τα τελευταία χρόνια της ζωής του έκανε σκηνικά για πολλά από τα μεγαλύτερα θέατρα της Ευρώπης, της Αμερικής, της Ασίας και της Αυστραλίας.

Ένα από τα αγαπημένα θέματά του ήταν το Παρίσι. Μερικοί από τους πίνακες είναι *Καφέ ντε λα Παι* (1906), *Η πλατεία της Βαστίλλης* (1906), το *Παρίσι τη νύχτα*, το *Παρίσι* (1933), το *Καρναβάλι νύχτας* (1901), το *Παρίσι το βράδυ* (1907) και άλλοι.

Πέθανε στο Παρίσι στις 11 Σεπτεμβρίου 1939. Είναι θαμμένος στο ρωσικό νεκροταφείο στα νότια προάστια του Παρισιού.

Επιλογή έργων
-------------

* Λυκόφως σε δωμάτιο, 1880*Λυκόφως σε δωμάτιο*, 1880
* Φθινόπωρο,1880*Φθινόπωρο*,1880
* Το λιμάνι του Αρχαγγέλσκ, 1894*Το λιμάνι του Αρχαγγέλσκ*, 1894
* Παρισινό καφέ, τέλος δεκαετίας 1890*Παρισινό καφέ*, τέλος δεκαετίας 1890
* Το ρυάκι του Αγίου Τρύφωνα, 1894*Το ρυάκι του Αγίου Τρύφωνα*, 1894
* Καφέ ντε λα Παι,1906*Καφέ ντε λα Παι*,1906
* Θεατρική σύνθεση, 1910Θεατρική σύνθεση, 1910
* Φιόντορ Σαλιάπιν. 1915*Φιόντορ Σαλιάπιν*. 1915
* Πασχαλιές, 1915*Πασχαλιές,* 1915
* Δύο κυρίες σε βεράντα, 1911*Δύο κυρίες σε βεράντα,* 1911
* Νύχτα με φεγγάρι, Παρίσι, 1929*Νύχτα με φεγγάρι, Παρίσι*, 1929
* Εορταστική μέρα, 1930 Εορταστική μέρα*, 1930*
* Παρίσι, 1933*Παρίσι,* 1933
* Θεατρικό κοστούμι για τον Πρίγκιπα ΙγκόρΘεατρικό κοστούμι για τον Πρίγκιπα Ιγκόρ

Παραπομπές
----------

1. 1 2  *The Fine Art Archive*. cs.isabart.org/person/13908. Ανακτήθηκε στις 1  Απριλίου 2021.
2. ↑  Εθνική Βιβλιοθήκη της Γερμανίας: (Γερμανικά, Αγγλικά) *Gemeinsame Normdatei*. Ανακτήθηκε στις 15  Δεκεμβρίου 2014.
3. 1 2  «Большая советская энциклопедия» (Ρωσικά) Η Μεγάλη Ρωσική Εγκυκλοπαίδεια. Μόσχα. 1969. Ανακτήθηκε στις 28  Σεπτεμβρίου 2015.
4. ↑  «Большая советская энциклопедия» (Ρωσικά) Η Μεγάλη Ρωσική Εγκυκλοπαίδεια. Μόσχα. 1969. Ανακτήθηκε στις 27  Σεπτεμβρίου 2015.
5. ↑  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. data.bnf.fr/ark:/12148/cb124302965. Ανακτήθηκε στις 10  Οκτωβρίου 2015.
6. ↑  «Konstantin Alexeevich Korovin». (Ολλανδικά) *RKDartists*. 211928.
7. ↑  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. data.bnf.fr/ark:/12148/cb124302965. Ανακτήθηκε στις 10  Οκτωβρίου 2015.
8. ↑  (Αγγλικά) *Union List of Artist Names*. 21  Μαρτίου 2018. 500026648. Ανακτήθηκε στις 21  Μαΐου 2021.
9. ↑ . «musings-on-art.org/konstantin-korovin». Αρχειοθετήθηκε από το πρωτότυπο στις 10 Μαΐου 2021. Ανακτήθηκε στις 28 Μαΐου 2021.
10. ↑ . «hk201989547139.wordpress.com/Κονσταντίν Κορόβιν».
11. ↑ . «arthistoryarchive.com/arthistory/worldofart/».
12. ↑ . «balleton.gr/index.php/Η ιστορία του Μπαλέτου Μαριίνσκι της Αγίας Πετρούπολης».
13. ↑ . «tuttartpitturasculturapoesiamusica.com/2016/09/Konstantin-Korovin».

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 7495151778234218130006
* **Europeana**: agent/base/78332
* LCCN: n85264878
* ISNI: 0000 0001 0863 0574
* GND: 120936313
* SUDOC: 03343753X
* BNF: cb124302965 (data)
* ULAN: 500026648
* MusicBrainz: 4d874a70-645b-4ccd-84ba-69d224b0600a
* NLA: 35255272
* NKC: js2008443350
* ICCU: BVEV032661
* BNE: XX5630572
* RKD: 211928

 |

 |